Oficialusis leidinys L 075 , 21/03/2003 p. 0033 - 0033



Tarybos sprendimas 2002 m. spalio 21 d. dėl Europos bendrijos ir Buvusios Jugoslavijos Respublikos Makedonijos susitarimo pasikeičiant raštais dėl ekologinių taškų sistemos, taikomos per Austriją vykstančioms Buvusios Jugoslavijos Respublikos Makedonijos transporto priemonėms, pasirašymo Bendrijos vardu ir jo laikino taikymo (2003/197/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 71 straipsnio 1 dalį, kartu su 300 straipsnio 2 dalies pirmosios pastraipos pirmuoju sakiniu, atsižvelgdama į Komisijos pasiūlymą, kadangi: (1) Komisija susitarė dėl Europos bendrijos ir Buvusios Jugoslavijos Respublikos Makedonijos susitarimo pasikeičiant raštais dėl ekologinių taškų sistemos, taikomos per Austriją vykstančioms Buvusios Jugoslavijos Respublikos Makedonijos transporto priemonėms. (2) Vėliau baigus galimo susitarimo sudarymo procedūras, 2001 m. sausio 25 d. parafuotas susitarimas turėtų būti pasirašytas. (3) Turėtų būti priimta nuostata dėl laikino susitarimo taikymo nuo 2002 m. sausio 1 d., NUSPRENDĖ: 1 straipsnis Bendrijos vardu pritariama Europos bendrijos ir Buvusios Jugoslavijos Respublikos Makedonijos susitarimo pasikeičiant raštais dėl ekologinių taškų sistemos, taikomos per Austriją vykstančioms Buvusios Jugoslavijos Respublikos Makedonijos transporto priemonėms, pasirašymui, kai Taryba priims sprendimą dėl šio Susitarimo sudarymo. Susitarimo tekstas pridedamas prie šio sprendimo. 2 straipsnis Tarybos pirmininkas įgaliojamas skirti asmenį (-is), įgaliotą (-us), baigus jo sudarymo procedūras, Bendrijos vardu pasirašyti Susitarimą. 3 straipsnis Baigus 1 straipsnyje nurodyto Susitarimo oficialaus sudarymo procedūras, jis laikinai ir laikantis abipusiškumo taikomas nuo 2002 m. sausio 1 d. 4 straipsnis Šis sprendimas skelbiamas Europos Sąjungos oficialiajame leidinyje. Priimta Liuksemburge, 2002 m. spalio 21 d. Tarybos vardu Pirmininkas P. S. Møller -------------------------------------------------- Susitarimas pasikeičiant raštais tarp Europos bendrijos ir Buvusiosios Jugoslavijos Respublikos Makedonijos dėl ekologinių punktų sistemos, nuo 1999 m. sausio 1 d. taikytinos Buvusiosios Jugoslavijos Respublikos Makedonijos tranzito eismui per Austriją A. Europos bendrijos raštas Briuselis, 2002 m. spalio 29 d. Gerbiamasis Pone, Turiu garbę Jums pranešti, kad po derybų tarp Buvusiosios Jugoslavijos Respublikos Makedonijos delegacijos ir Europos bendrijos delegacijos pagal Europos bendrijos ir Buvusiosios Jugoslavijos Respublikos Makedonijos susitarimo transporto srityje 12 straipsnio 3 dalies b punkto nuostatas buvo susitarta: 1. Ekologiniai taškai (tranzito teisės) sunkiasvorių krovininių transporto priemonių iš Buvusiosios Jugoslavijos Respublikos Makedonijos tranzitui per Austriją yra skiriami taip: 1999 m.: | 57401 ekologinis taškas; | 2000 m.: | 55079 ekologiniai taškai; | 2001 m.: | 53641 ekologinis taškas; | 2002 m.: | 49549 ekologiniai taškai; | 2003 m.: | 44240 ekologinių taškų. | Papildomi ekologiniai taškai "Rollende Landstraße" naudotojams iš Buvusiosios Jugoslavijos Respublikos Makedonijos iki 50 % bendro metinio ekologinių taškų skaičiaus yra skiriami taip: 1999 m.: | 28700 ekologinių taškų; | 2000 m.: | 27540 ekologinių taškų; | 2001 m.: | 26820 ekologinių taškų; | 2002 m.: | 24775 ekologiniai taškai; | 2003 m.: | 22120 ekologinių taškų. | Ekologiniai taškai "Rollende Landstraße" (toliau - RoLa) naudotojams yra skiriami Buvusiosios Jugoslavijos Respublikos Makedonijos valdžios institucijoms, remiantis ekologiniais taškais dviems reisams keliais už kiekvienas pirmyn ir atgal RoLa atliktas keliones. Ökombi, Austrijos kombinuoto transporto kompanija, reguliariai kiekvieną mėnesį Buvusiosios Jugoslavijos Respublikos Makedonijos transporto ir ryšių ministerijai teiks mėnesio informaciją apie Buvusiosios Jugoslavijos Respublikos Makedonijos kombinuoto transporto tranzitu per Austriją naudotojus. Ekologinių taškų sistema bus įgyvendinama nuo 2002 m. sausio 1 d. Tranzitinėms kelionėms, atliekamoms A priede išvardytomis sąlygomis arba pagal ECMT leidimus, ekologinių taškų sistema netaikoma. 2. Sunkiasvorės krovininės transporto priemonės iš Buvusiosios Jugoslavijos Respublikos Makedonijos vairuotojas Austrijos teritorijoje turi ir priežiūros institucijų prašymu tikrinimui pateikia: a) pagal B priede pateiktą pavyzdį parengtą tinkamai užpildytą standartinę formą arba Austrijos sertifikatą (toliau - ekologinių taškų knygelė), patvirtinantį ekologinių taškų mokestį už nurodytą reisą; arba b) autotransporto priemonėje įrengtą elektroninį įtaisą, leidžiantį automatiškai debetuoti ekologinius taškus, toliau vadinamą "ekologinių taškų plokštele"; arba c) atitinkamus dokumentus, patvirtinančius, kad atliekamas tranzitinis reisas, kuriam netaikomi ekologiniai taškai, kaip apibrėžta A priede ar pagal ECMT leidimą, arba d) atitinkamus dokumentus, patvirtinančius, kad atliekamas netranzitinis reisas, ir, kai yra įrengta ekologinių taškų plokštelė, ta plokštelė yra nustatyta šiam tikslui. Austrijos kompetentingos institucijos ekologinių taškų knygelę išduoda iki ekologinių taškų ir ekologinių taškų knygelių gaminimo bei paskirstymo išlaidų apmokėjimo. 3. Ekologinių taškų plokštelės gaminamos, programuojamos ir įrengiamos pagal C priede nustatytas bendrąsias technines specifikacijas. Buvusiosios Jugoslavijos Respublikos Makedonijos transporto ir ryšių ministerija yra įgaliojama aprobuoti, programuoti ir įrenginėti ekologinių taškų plokšteles. Ekologinių taškų plokštelė programuojama taip, kad joje būtų informacija apie registracijos šalį ir autotransporto priemonės NOx įvertinimą, nurodytą gamybos atitikties (COP) dokumente, kaip apibrėžta 4 punkte. Ekologinių taškų plokštelė įrengiama prie autotransporto priemonės priekinio stiklo. Jos vieta apibūdinta D priede. Ji negali būti perkeliama. 4. 1990 m. spalio 1 d. ar vėliau įregistruotos sunkiasvorės krovininės transporto priemonės iš Buvusiosios Jugoslavijos Respublikos Makedonijos vairuotojas kaip savo transporto priemonės NOx emisijos įrodymą taip pat turi ir paprašius pateikia pagal E priedo pavyzdį parengtą gamybos atitikties (COP) dokumentą. Nustatoma, kad pirmą kartą iki 1990 m. spalio 1 d. įregistruotų sunkiasvorių krovininių transporto priemonių arba tų transporto priemonių, kurių nepateikti jokie dokumentai, COP įvertinimas yra 15,8 g/kWh. 5. Buvusiosios Jugoslavijos Respublikos Makedonijos transporto ir ryšių ministerija yra įgaliojama išduoti 2−4 punktuose nurodytus dokumentus ir ekologinių taškų plokšteles. 6. Jei transporto priemonė nenaudoja ekologinių taškų plokštelės, ekologinių taškų knygelėje tvirtinimas ir užbraukiamas privalomas ekologinių taškų skaičius. Ekologiniai taškai užbraukiami pasirašant taip, kad parašas apimtų ir ekologinius taškus, ir jų tvirtinimo formą. Vietoje parašo galima naudoti guminį antspaudą. Reikiamą ekologinių taškų skaičių turinti ekologinių taškų knygelė pateikiama Austrijos priežiūros pareigūnams, kurie grąžina kopiją su apmokėjimo žyma. Jei transporto priemonė turi įtaisytą ekologinių taškų plokštelę, įmonei, kuriai ta transporto priemonė priskirta, patvirtinus, kad ji atlieka ekologinių taškų reikalaujantį tranzitinį reisą, tam tikras ekologinių taškų skaičius, lygiavertis transporto priemonės ekologinių taškų plokštelėje sukauptai informacijai apie NOx emisijas, išskaičiuojamas iš bendro Buvusiajai Jugoslavijos Respublikai Makedonijai skirtų ekologinių taškų skaičiaus. Tai atlieka Austrijos valdžios institucijų teikiama ir naudojama infrastruktūra. Abipusius reisus atliekančios transporto priemonės su įtaisytomis ekologinių taškų plokštelėmis prieš įvažiuodamos į Austrijos teritoriją turi nustatyti ekologinių taškų plokštelę, kad ji rodytų, jog atliekamas netranzitinis reisas. Kai naudojama ekologinių taškų knygelė ir vykstant tranzitu keičiamas vilkikas, lieka galioti įvažiuojant išduotas mokėjimo patvirtinimas, kuris yra saugomas. Jeigu naujojo vilkiko gamybos atitikties (COP) įvertinimas yra didesnis už nurodytąją formoje, papildomi ekologiniai taškai, tvirtinami naujojoje knygelėje, yra užbraukiami išvažiuojant iš šalies. 7. Tęstiniai reisai, apimantys Austrijos sienos kirtimą vieną kartą traukiniu, nepaisant to, ar įprastiniu kontinentiniu geležinkelio transportu ar atliekant kombinuoto transporto operaciją, ir sieną kirtimą keliais prieš arba po sienos kirtimo traukiniu, yra laikomi ne prekių vežimu tranzitu keliais per Austriją, bet abipusiais reisais. Tęstiniai tranzitiniai reisai per Austriją naudojant toliau nurodytus geležinkelio terminalus yra laikomi abipusiais reisais: Fürnitz, Villach Süd, Sillian, Innsbruck/Hall, Brennersee, Graz. 8. Ekologiniai taškai galioja nuo tų metų, kuriais šie taškai buvo priskirti, sausio 1 d. iki kitų metų sausio 31 d. 9. Už sunkiasvorės krovininės transporto priemonės iš Buvusiosios Jugoslavijos Respublikos Makedonijos vairuotojo ar įmonės padarytus šio Susitarimo pažeidimus persekiojama pagal galiojančius nacionalinius teisės aktus. Komisija bei Austrijos ir Buvusiosios Jugoslavijos Respublikos Makedonijos kompetentingos institucijos, neperžengdamos savo jurisdikcijos ribų, teikia viena kitai administracinę pagalbą tiriant ir persekiojant už šiuos pažeidimus, visų pirma užtikrinant, kad ekologinių taškų knygelės ir plokštelės būtų teisingai naudojamos ir tvarkomos. Kontroliuojama gali būti Europos bendrijos valstybės narės nuožiūra ne tik prie sienos, deramai atsižvelgiant į nediskriminavimo principą. 10. Austrijos priežiūros pareigūnai, deramai atsižvelgdami į proporcingumo principą, gali imtis atitinkamų priemonių, jei transporto priemonė turi įtaisytą ekologinių taškų plokštelę ir susidaro bent viena iš toliau nurodytų situacijų: a) transporto priemonė arba transporto priemonės vairuotojas yra pakartotinai padarę pažeidimus; b) nėra likę pakankamai ekologinių taškų, paskirtų Buvusiajai Jugoslavijos Respublikai Makedonijai; c) ekologinių taškų plokštelė yra sugadinta arba pakeista ne to asmens, kuris yra įgaliotas pagal 3 punktą; d) Buvusiajai Jugoslavijos Respublikai Makedonijai nėra skyrusi pakankamai ekologinių taškų, kad būtų galima atlikti tranzitinį reisą; e) transporto priemonė neturi reikiamų dokumentų pagal 2 punkto c ar d papunkčius, pateisinančių, kodėl ekologinių taškų plokštelė buvo nustatyta rodyti, kad Austrijos teritorija yra atliekamas netranzitinis reisas; f) kai C priede apibūdintoje ekologinių taškų plokštelėje nėra įkrauta pakankamai ekologinių taškų tranzitiniam reisui atlikti. Austrijos priežiūros pareigūnai, deramai atsižvelgdami į proporcingumo principą, gali imtis atitinkamų priemonių, jei transporto priemonė neturi įtaisytos ekologinių taškų plokštelės ir susidaro bent viena iš toliau nurodytų situacijų: a) ekologinių taškų knygelė nepateikiama priežiūros pareigūnams pagal šio Susitarimo nuostatas; b) pateikiama ekologinių taškų knygelė, kuri yra neišsamiai ar neteisingai užpildyta arba kurioje neteisingai pritvirtinti ekologiniai taškai; c) transporto priemonė neturi reikiamų dokumentų, pateisinančių, kad jai nereikia ekologinių taškų. 11. Išspausdinti ekologiniai taškai, skirti pritvirtinti ekologinių taškų knygelėse, kiekvienais metais yra išduodami iki ankstesnių metų lapkričio 1 d. 12. Iki 1990 m. spalio 1 d. įregistruotoms transporto priemonėms, kurioms po tos dienos yra pakeistas variklis, yra taikomas naujojo variklio COP įvertinimas. Tokiu atveju atitinkamos institucijos išduotame pažymėjime nurodomas variklio keitimas ir duomenys apie NOx emisiją pagal naują COP įvertinimą. 13. Tranzitiniam reisui netaikomas mokėjimas už ekologinius taškus, jei laikomasi šių trijų sąlygų: i) vienintelis reiso tikslas yra pristatyti visiškai naują transporto priemonę ar transporto priemonių junginį iš gamintojų į paskirties vietą kitoje valstybėje; ii) reiso metu nevežama jokių prekių; iii) transporto priemonė ar transporto priemonių junginys turi atitinkamus tarptautinės registracijos dokumentus ir eksporto licencijos numerius. 14. Tranzitiniam reisui netaikomas mokėjimas už ekologinius taškus, jei kelionės etapui be krovinio netaikomi ekologiniai taškai, kaip išvardyta A priede, ir transporto priemonė turi tai patvirtinančius tinkamus dokumentus. Tokie tinkami dokumentai yra: - važtaraštis, arba - užpildyta ekologinių taškų knygelė, kurioje nepritvirtinta jokių ekologinių taškų, arba - užpildyta ekologinių taškų knygelė su ekologiniais taškais, kurie yra vėliau grąžinami. 15. Visos problemos, kylančios valdant šį ekologinių taškų režimą, pateikiamos Transporto susitarimo 22 straipsnyje numatytam Bendrijos ir Buvusiosios Jugoslavijos Respublikos Makedonijos Transporto komitetui, kuris įvertina padėtį ir rekomenduoja atitinkamus veiksmus. Visos priemonės, kurių reikia imtis, įgyvendinamos nedelsiant, jos turi būti proporcingos ir nediskriminacinio pobūdžio. Būčiau dėkingas, jei galėtumėte patvirtinti, kad Jūsų Vyriausybė sutinka su šio rašto turiniu. Reiškiu Jums savo didžią pagarbą. Europos Sąjungos Tarybos vardu +++++ TIFF +++++ A PRIEDAS Reisai, kuriems nereikia ekologinių taškų 1. Atsitiktinis prekių vežimas į oro uostus ir iš jų, kai pakeičiami skrydžiai. 2. Bagažo vežimas prie keleivinių transporto priemonių prikabintose priekabose ir bagažo vežimas į oro uostus ir iš jų visų rūšių transporto priemonėmis. 3. Pašto siuntų vežimas. 4. Sugadintų transporto priemonių ar transporto priemonių, kurias reikia taisyti, vežimas. 5. Atliekų ir nuotėkų vežimas. 6. Skerdenų vežimas pašalinimui. 7. Bičių ir žuvų ikrų vežimas. 8. Lavonų vežimas. 9. Meno kūrinių parodoms ar komerciniams tikslams vežimas. 10. Atsitiktinis prekių reklamos ar mokymo tikslams vežimas. 11. Prekių vežimas, kurį atlieka pašalinimo firmos, turinčios atitinkamą personalą ir įrangą. 12. Įrangos, reikmenų ir gyvūnų vežimas į teatro, muzikos, kino, sporto ar cirko renginius, parodas ar muges, arba į radijo, kino ar televizijos įrašų vietas. 13. Laivų ir orlaivių atsarginių dalių vežimas. 14. Krovininių transporto priemonių, pasiųstų pakeisti tranzitinio ir tęstinio reiso metu sugedusią transporto priemonę kita transporto priemone, naudojančia pirmajai transporto priemonei išduotą leidimą, reisai be krovinių. 15. Skubios medicininės pagalbos vežimas (ypač stichinių nelaimių atveju). 16. Vertingų prekių (pvz., brangiųjų metalų) vežimas specialiose transporto priemonėse, kurias lydi policijos ar kitokia saugos tarnyba. B PRIEDAS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ C PRIEDAS Ekologinių taškų plokštelės bendrosios techninės specifikacijos Trumpo diapazono radijo ryšio švyturys - transporto priemonė DSRC svarbūs (preliminarūs) standartai ir techninės sąlygos Dėl trumpo diapazono radijo ryšio tarp autotransporto priemonių ir pakelės infrastruktūros turi būti laikomasi šių CENT/TC 278 pateiktų reikalavimų: a) prENV278/Nr. 62 "DSRC physical layer using microwave at 5,8 GHz"; b) prENV278/Nr. 64 "DSRC data link layer"; c) prENV278/Nr. 65 "DSRC application layer". Tipo bandymas Ekologinių taškų plokštelės tiekėjas iš akredituoto bandymų instituto prietaisams privalo pateikti tipo bandymų sertifikatus, patvirtinančius atitiktį visoms dabartiniame I-ETS 300674 nurodytoms ribinėms vertėms. Naudojimo sąlygos Automatinei ekologinių taškų sistemai skirta ekologinių taškų plokštelė turi užtikrinti reikiamą funkcionalumą šiomis naudojimo sąlygomis: - aplinkos sąlygos: aplinkos temperatūra nuo − 25 °C iki + 70 C°, - oro sąlygos: visi galimi atvejai, - eismas: keletos eismo juostų, judant, - greitis: nuo "sustoja ir važiuoja" iki 120 km/h. Pirmiau nurodytos naudojimo sąlygos yra minimalūs reikalavimai, kol bus patvirtinti DSRC svarbūs (preliminarūs) standartai. Ekologinių taškų plokštelė gali reaguoti tik į jai nustatytus mikrobangų signalus. Ekologinių taškų plokštelė Identifikacija Kiekviena ekologinių taškų plokštelė turi turėti unikalų identifikacijos numerį. Be jo atskyrimui reikalingo skaitmenų skaičiaus, į jį turi būti įtraukta kontrolinė suma visapusiško patikrinimo tikslui. Įrengimas Ekologinių taškų plokštelė turėtų būti suprojektuota taip, kad ją būtų galima įrengti už sunkvežimio ar vilkiko priekinio stiklo. Ji įrengiama taip, kad jos visiškai nebūtų įmanoma nuimti nuo transporto priemonės. Tranzito deklaracija Ekologinių taškų plokštelė turi turėti įvedimo įrenginį reisui, kuriam netaikomas mokestis už ekologinius taškus, deklaruoti. Kontrolės tikslams ši priemonė ant ekologinių taškų plokštelės turi būti aiškiai matoma; kai reikia, ekologinių taškų plokštelę turi būti galima nustatyti į apibrėžtą pradinę poziciją. Visais atvejais turi būti užtikrinta, kad sistemai įvertinti atsižvelgiama tik į jos būklę įvažiavimo metu. Išorinis žymėjimas Kiekviena ekologinių taškų plokštelė taip pat turi būti aiškiai atskiriama vizualinės kontrolės metu. Tuo tikslu pirmiau minėtas unikalus numeris turi būti neišdildomai pažymėtas ant įtaiso paviršiaus. Prie ekologinių taškų plokštelės pritvirtinamas parengtų lipdukų formos nenuimamas, neišdildomas ženklas. Šis ženklas turi rodyti konkrečios transporto priemonės ekologinių ženklų skaičių (5, 6, … 16). Šie specialūs lipdukai turi būti apsaugoti nuo klastojimo; jie turi būti mechaniškai tvirti ir atsparūs šviesai bei temperatūrai. Jie turi turėti didelę priekibos jėgą, kad mėginant juos pašalinti jie būtų sunaikinami. Vientisumas Korpusas turi būti sukonstruotas taip, kad joks vidaus sudedamųjų dalių keitimas būtų neįmanomas ir bet kokį kišimąsi būtų galima vėliau nustatyti. Atmintis Ekologinių taškų plokštelė turi turėti pakankamą atminties talpą šiems duomenims įrašyti: - identifikacijos numerį, - duomenis apie transporto priemonę: - gamybos atitikties (COP) įvertinimą, - operacijos duomenis: - pasienio posto nuorodą, - datą/laiką, - reiso deklaracijos statusą, - blokavimo (įtraukimo į juodąjį sąrašą) informaciją, - būklės duomenis: - klastojimą, - baterijų būklę, - paskutinės komunikacijos statusą. Turi būti bent 30 % atminties atsarga. D PRIEDAS Ekologinių taškų plokštelės įtaisymo reikalavimai +++++ TIFF +++++ Ekologinių taškų plokštelė yra įtaisoma ant priekinio stiklo vidinės pusės pažymėtoje vietoje (žr. pav.), kurios matmenys yra: x = 100 cm y = 80 cm. E PRIEDAS +++++ TIFF +++++ B. Buvusiosios Jugoslavijos Respublikos Makedonijos raštas Skopjė, 2002 m. gruodžio 12 d. Gerbiamasis Pone, Turiu garbę priminti Jūsų 2002 m. spalio 29 d. raštą Nr. SGS2/8274, kuriame Jūs mane informuojate, kad po derybų tarp Makedonijos Respublikos delegacijos ir Europos bendrijos delegacijos pagal Europos bendrijos ir Makedonijos Respublikos susitarimo transporto srityje 12 straipsnio 3 dalies b punkto nuostatas buvo susitarta: "1. Ekologiniai taškai (tranzito teisės) sunkiasvorių krovininių transporto priemonių iš Makedonijos Respublikos tranzitui per Austriją yra skiriami taip: 1999 m.: | 57401 ekologinis taškas; | 2000 m.: | 55079 ekologiniai taškai; | 2001 m.: | 53641 ekologinis taškas; | 2002 m.: | 49549 ekologiniai taškai; | 2003 m.: | 44240 ekologinių taškų. | Papildomi ekologiniai taškai "Rollende Landstraße" naudotojams iš Makedonijos Respublikos iki 50 % bendro metinio ekologinių taškų skaičiaus yra skiriami taip: 1999 m.: | 28700 ekologinių taškų; | 2000 m.: | 27540 ekologinių taškų; | 2001 m.: | 26820 ekologinių taškų; | 2002 m.: | 24775 ekologiniai taškai; | 2003 m.: | 22120 ekologinių taškų. | Ekologiniai taškai "Rollende Landstraße" (RoLa) naudotojams yra skiriami Makedonijos Respublikos valdžios institucijoms, remiantis ekologiniais taškais dviems reisams keliais už kiekvienas dvi pirmyn ir atgal RoLa atliktas keliones. Ökombi, Austrijos kombinuoto transporto kompanija, reguliariai kiekvieną mėnesį Makedonijos Respublikos transporto ir ryšių ministerijai teiks mėnesio informaciją apie Makedonijos Respublikos kombinuoto transporto tranzitu per Austriją naudotojus. Ekologinių taškų sistema bus įgyvendinama nuo 2002 m. sausio 1 d. Tranzitinėms kelionėms, atliekamoms A priede išvardytomis sąlygomis arba pagal . ECMT leidimus, ekologinių taškų sistema netaikoma. 2. Sunkiasvorės krovininės transporto priemonės iš Makedonijos Respublikos vairuotojas Austrijos teritorijoje turi ir priežiūros institucijų prašymu tikrinimui pateikia: a) pagal B priede pateiktą pavyzdį parengtą tinkamai užpildytą standartinę formą arba Austrijos sertifikatą (toliau — "ekologinių taškų knygelė"), patvirtinantį ekologinių taškų mokestį už nurodytą reisą; arba b) autotransporto priemonėje įrengtą elektroninį įtaisą, leidžiantį automatiškai debetuoti ekologinius taškus, toliau vadinamą "ekologinių taškų plokštele"; arba c) atitinkamus dokumentus, patvirtinančius, kad atliekamas tranzitinis reisas, kuriam netaikomi ekologiniai taškai, kaip apibrėžta A priede ar pagal ECMT leidimą, arba d) atitinkamus dokumentus, patvirtinančius, kad atliekamas netranzitinis reisas, ir, kai yra įrengta ekologinių taškų plokštelė, ta plokštelė yra nustatyta šiam tikslui. Austrijos kompetentingos institucijos ekologinių taškų knygelę išduoda iki ekologinių taškų ir ekologinių taškų knygelių gaminimo bei paskirstymo išlaidų apmokėjimo. 3. Ekologinių taškų plokštelės gaminamos, programuojamos ir įrengiamos pagal C priede nustatytas bendrąsias technines specifikacijas. Makedonijos Respublikos transporto ir ryšių ministerija yra įgaliojama aprobuoti, programuoti ir įrenginėti ekologinių taškų plokšteles. Ekologinių taškų plokštelė programuojama taip, kad joje būtų informacija apie registracijos šalį ir autotransporto priemonės NOx įvertinimą, nurodytą gamybos atitikties (COP) dokumente, kaip apibrėžta 4 punkte. Ekologinių taškų plokštelė įrengiama prie autotransporto priemonės priekinio stiklo. Jos vieta apibūdinta D priede. Ji negali būti perkeliama. 4. 1990 m. spalio 1 d. ar vėliau įregistruotos sunkiasvorės krovininės transporto priemonės iš Buvusiosios Jugoslavijos Respublikos Makedonijos vairuotojas kaip savo transporto priemonės NOx emisijos įrodymą taip pat turi ir paprašius pateikia pagal E priedo pavyzdį parengtą gamybos atitikties (COP) dokumentą. Nustatoma, kad pirmą kartą iki 1990 m. spalio 1 d. įregistruotų sunkiasvorių krovininių transporto priemonių arba tų transporto priemonių, kurių nepateikti jokie dokumentai, COP įvertinimas yra 15,8 g/kWh. 5. Makedonijos Respublikos transporto ir ryšių ministerija yra įgaliojama išduoti 2−4 punktuose nurodytus dokumentus ir ekologinių taškų plokšteles. 6. Jei transporto priemonė nenaudoja ekologinių taškų plokštelės, ekologinių taškų knygelėje tvirtinamas ir užbraukiamas privalomas ekologinių taškų skaičius. Ekologiniai taškai užbraukiami pasirašant taip, kad parašas apimtų ir ekologinius taškus, ir jų tvirtinimo formą. Vietoje parašo galima naudoti guminį antspaudą. Reikiamą ekologinių taškų skaičių turinti ekologinių taškų knygelė pateikiama Austrijos priežiūros pareigūnams, kurie grąžina kopiją su apmokėjimo žyma. Jei transporto priemonė turi įtaisytą ekologinių taškų plokštelę, įmonei, kuriai t transporto priemonė priskirta, patvirtinus, kad ji atlieka ekologinių taškų reikalaujantį tranzitinį reisą, tam tikras ekologinių taškų skaičius, lygiavertis transporto priemonės ekologinių taškų plokštelėje sukauptai informacijai apie NOx emisijas, išskaičiuojamas iš bendro Makedonijos Respublikai skirtų ekologinių taškų skaičiaus. Tai atlieka Austrijos valdžios institucijų teikiama ir naudojama infrastruktūra. Abipusius reisus atliekančios transporto priemonės su įtaisytomis ekologinių taškų plokštelėmis prieš įvažiuodamos į Austrijos teritoriją turi nustatyti ekologinių taškų plokštelę, kad ji rodytų, jog atliekamas netranzitinis reisas. Kai naudojama ekologinių taškų knygelė ir vykstant tranzitu keičiamas vilkikas, lieka galioti įvažiuojant išduotas mokėjimo patvirtinimas, kuris yra saugomas. Jeigu naujojo vilkiko gamybos atitikties (COP) įvertinimas yra didesnis už nurodytąją formoje, papildomi ekologiniai taškai, tvirtinami naujojoje knygelėje, yra užbraukiami išvažiuojant iš šalies. 7. Tęstiniai reisai, apimantys Austrijos sienos kirtimą vieną kartą traukiniu, nepaisant to, ar įprastiniu kontinentiniu geležinkelio transportu ar atliekant kombinuoto transporto operaciją, ir sieną kirtimą keliais prieš arba po sienos kirtimo traukiniu, yra laikomi ne prekių vežimu tranzitu keliais per Austriją, bet abipusiais reisais. Tęstiniai tranzitiniai reisai per Austriją naudojant toliau nurodytus geležinkelio terminalus yra laikomi abipusiais reisais: Fürnitz, Villach Süd, Sillian, Innsbruck/Hall, Brennersee, Graz. 8. Ekologiniai taškai galioja nuo tų metų, kuriais šie taškai buvo priskirti, sausio 1 d. iki kitų metų sausio 31 d. 9. Už sunkiasvorės krovininės transporto priemonės iš Makedonijos Respublikos vairuotojo ar įmonės padarytus šio Susitarimo pažeidimus persekiojama pagal galiojančius nacionalinius teisės aktus. Komisija bei Austrijos ir Makedonijos Respublikos kompetentingos institucijos, neperžengdamos savo jurisdikcijos ribų, teikia viena kitai administracinę pagalbą tiriant ir persekiojant už šiuos pažeidimus, visų pirma užtikrinant, kad ekologinių taškų knygelės ir plokštelės būtų teisingai naudojamos ir tvarkomos. Kontroliuojama gali būti Europos bendrijos valstybės narės nuožiūra ne tik prie sienos, deramai atsižvelgiant į nediskriminavimo principą. 10. Austrijos priežiūros pareigūnai, deramai atsižvelgdami į proporcingumo principą, gali imtis atitinkamų priemonių, jei transporto priemonė turi įtaisytą ekologinių taškų plokštelę ir susidaro bent viena iš toliau nurodytų situacijų: a) transporto priemonė arba transporto priemonės vairuotojas yra pakartotinai padarę pažeidimus; b) nėra likę pakankamai ekologinių taškų, paskirtų Makedonijos Respublikai; c) ekologinių taškų plokštelė yra sugadinta arba pakeista ne to asmens, kuris yra įgaliotas pagal 3 punktą; d) Makedonijos Respublika nėra skyrusi pakankamai ekologinių taškų, kad būtų galima atlikti tranzitinį reisą; e) transporto priemonėje neturi reikiamų dokumentų pagal 2 punkto c ar d papunkčius, pateisinančių, kodėl ekologinių taškų plokštelė buvo nustatyta rodyti, kad Austrijos teritorija yra atliekamas netranzitinis reisas; f) kai C priede apibūdintoje ekologinių taškų plokštelėje nėra įkrauta pakankamai ekologinių taškų tranzitiniam reisui atlikti. Austrijos priežiūros pareigūnai, deramai atsižvelgdami į proporcingumo principą, gali imtis atitinkamų priemonių, jei transporto priemonė neturi įtaisytos ekologinių taškų plokštelės ir susidaro bent viena iš toliau nurodytų situacijų: a) ekologinių taškų knygelė nepateikiama priežiūros pareigūnams pagal šio Susitarimo nuostatas; b) pateikiama ekologinių taškų knygelė, kuri yra neišsamiai ar neteisingai užpildyta arba kurioje neteisingai pritvirtinti ekologiniai taškai; c) transporto priemonė neturi reikiamų dokumentų, pateisinančių, kad jai nereikia ekologinių taškų. 11. Išspausdinti ekologiniai taškai, skirti pritvirtinti ekologinių taškų knygelėse, kiekvienais metais yra išduodami iki ankstesnių metų lapkričio 1 d. 12. Iki 1990 m. spalio 1 d. įregistruotoms transporto priemonėms, kurioms po tos dienos yra pakeistas variklis, yra taikomas naujojo variklio COP įvertinimas. Tokiu atveju atitinkamos institucijos išduotame pažymėjime nurodomas variklio keitimas ir duomenys apie NOx emisiją pagal naują COP įvertinimą. 13. Tranzitiniam reisui netaikomas mokėjimas už ekologinius taškus, jei laikomasi šių trijų sąlygų: i) vienintelis reiso tikslas yra pristatyti visiškai naują transporto priemonę ar transporto priemonių junginį iš gamintojų į paskirties vietą kitoje valstybėje; ii) reiso metu nevežama jokių prekių; iii) transporto priemonė ar transporto priemonių junginys turi atitinkamus tarptautinės registracijos dokumentus ir eksporto licencijos numerius. 14. Tranzitiniam reisui netaikomas mokėjimas ekologinius taškus, jei kelionės etapui be krovinio netaikomi ekologiniai taškai, kaip išvardyta A priede, ir transporto priemonė turi tai patvirtinančius tinkamus dokumentus. Tokie tinkami dokumentai yra: - važtaraštis, arba - užpildyta ekologinių taškų knygelė, kurioje nepritvirtinta jokių ekologinių taškų, arba - užpildyta ekologinių taškų knygelė su ekologiniais taškais, kurie yra vėliau grąžinami. 15. Visos problemos, kylančios valdant šį ekologinių taškų režimą, pateikiamos Transporto susitarimo 22 straipsnyje numatytam Bendrijos ir Makedonijos Respublikos Transporto komitetui, kuris įvertina padėtį ir rekomenduoja atitinkamus veiksmus. Visos priemonės, kurių reikia imtis, įgyvendinamos nedelsiant, turi būti proporcingos ir nediskriminacinio pobūdžio. Būčiau dėkingas, jei galėtumėte patvirtinti, kad Jūsų Vyriausybė sutinka su šio rašto turiniu." Turiu garbę patvirtinti, kad mano Vyriausybė sutinka su Jūsų rašto turiniu. Jūsų raštas ir šis raštas sudaro Makedonijos Respublikos ir Europos bendrijos susitarimo pasirašymą. Tačiau aš pareiškiu, kad Makedonijos Respublikai nepriimtinas Jūsų rašte vartojamas mano šalies pavadinimas, turint omenyje, kad mano šalies pavadinimas pagal konstituciją yra Makedonijos Respublika. Reiškiu Jums savo didžią pagarbą. Makedonijos Respublikos vardu +++++ TIFF +++++ C. Europos bendrijos raštas Briuselis, 2003 m. kovo 5 d. Gerbiamasis Pone, turiu garbę pranešti, kad gavau Jūsų 2002 m. gruodžio 12 d. raštą. Europos bendrija pažymi, kad pasikeitimas raštais tarp Europos Sąjungos Tarybos pirmininko ir Jūsų šalies Transporto ir ryšių ministro susitariant pagal 1997 m. balandžio 29 d. pasirašyto Susitarimo transporto srityje 12 straipsnio 3 dalies b punkto nuostatas dėl ekologinių taškų skaičiavimo būdo ir išsamių jų tvarkymo ir kontrolės taisyklių bei procedūrų tarp Susitariančiųjų Šalių, ir laikantis 1994 m. Austrijos, Suomijos ir Švedijos stojimo į Europos Sąjungą akto 9 protokolo, reglamentuojančio Bendrijoje taikomą ekologinių taškų sistemą, 11 straipsnio ir 14 straipsnio 2 dalies nuostatų, yra užbaigtas. Šitai negali būti aiškinama, kad Europos Sąjunga kokiu nors būdu priima ar pripažįsta kokį nors kitokį pavadinimą negu "Buvusioji Jugoslavijos Respublika Makedonija". Reiškiu Jums savo didžią pagarbą. Europos Sąjungos Tarybos vardu +++++ TIFF +++++ --------------------------------------------------